stanford-oval/wikipedia huggingface dataset:
פילוסופיה של האדריכלות
היסטוריה > פוסט מודרניזם

האדריכלות קיבלה תפקיד משמעותי הרבה יותר לאחר ביסוס תופעת הפוסטמודרניזם. לדברי ר' מרטין "זה עדיין מפתיע כמה תיאורים משפיעים של פוסטמודרניזם תרבותי מתייחסים לאדריכלות." יש חוקרים שמרחיקים לכת וטוענים שהפוסט-מודרניזם כולו נובע מהפרקטיקה של האדריכלות, והדחייה של "סגנון מודרני" כסגנון אדריכלי, ועל ידי כך אדריכלים ניסחו בצורה טרמינולוגית את הפוסטמודרניזם. לפיכך, פ. ג'יימסון כותב כי "בתחום האדריכלות, לעומת זאת, שינויים בייצור אסתטי נראים בצורה דרמטית ביותר, וכי הבעיות התאורטיות שלהם הועלו והובאו בצורה מרכזית ביותר (...) התפיסה שלי לגבי הפוסט-מודרניזם אכן באה מתוך דיונים תחרותיים על אדריכלות (...) והחלה להתגבש בתחילה." כפי שצוין על ידי חוקרים, "בארת ואקו, מתוך מוצא מהפורמליזם הרוסי, רואים בשבירת נורמה סימן של אסתטיקה (sc., הקוד האסתטי). אמנות היא אופיינית להמצאה וביכולתה לגרום לסימנים לעשות את החובה כסמן של משמעויות נוספות במשחק אינסופי על מוסכמה כמו גם בתוכה או בשוליה." כל כך חשוב לסופרים פוסט-מודרניים כמו רולאן בארת ואומברטו אקו, לראות באדריכלות מקור לחידושים מהפכניים באמנות.
פ' ג'יימסון סבור כי קיים קשר מיוחד בין פוסט-מודרניזם לאדריכלות אמריקאית, שבו לידתה של אדריכלות לאומית הלכה בקנה אחד, לדעתו, עם הופעת הטרמינולוגיה או אפילו המציאות של הפוסט-מודרניזם. עם זאת, לא כל החוקרים מסכימים עם ה"מקורות האדריכליים" הפוסט-מודרניים שלו, כך אנדראס הויסן (Andreas Huyssen), מציע שהמסגרת המושגית של הפוסט-מודרניזם הוגדרה בתוך תנועות מסוימות של ספרות. עם זאת, חוקר זה מציין גם את תפקידה המיוחד של האדריכלות בהתפתחות הפוסט-מודרניזם. מרטין מתאר, כי "הויסן מזכה את האדריכלות בעזרה בהפצת המונח פוסט-מודרניזם, שמקורו בספרות, לתחום האסתטי המורחב במהלך שנות ה-70." ז'אן-פרנסואה ליוטר טוען כי לאדריכלים פוסט-מודרניים אין שום דבר במשותף עם הפוסט-מודרניזם האמיתי וכן, כפי שאומר זאת ליוטר במאמרו, תשובה לשאלה: מהו פוסטמודרניזם?: "בשם הפוסטמודרניזם, אדריכלים משילים מעליהן את פרויקט הבאוהאוס, זורקים את תינוק הניסוי עם מי האמבט של הפונקציונליזם."
דמות מיוחדת לפילוסופיה של האדריכלות יכולה להיות האדריכל רוברט ונטורי, שלספריו אולי היה תפקיד לא פחות בהתפתחות הפוסטמודרניזם, מאשר הניסויים הסגנוניים שלו באדריכלות. ונטורי הוביל לראשונה את תשומת הלב של אדריכלים לפופ ארט. בדחייתו את המודרניזם האדריכלי, ונטורי הוליד את המסגרת התרבותית החדשה. בכך הראה ונטורי קשר עמוק בין ציוויליזציה וצורות אדריכליות.
צילום פרויקט "Stuyvesant Town - Peter Cooper Village" (אנ') בניו יורק. על פי מרטין זוהי יצירה אדריכלית, שעשויה לשמש כאחד הביטויים הראשונים של הפוסטמודרניזם.
קזינו לוקסור בלאס וגאס היווה את הבסיס למניפסט הפוסטמודרניסטי של רוברט ונטורי ומילא תפקיד מרכזי בהתפתחות הפוסטמודרניזם על פי פ. ג'יימסון.
ויטגנשטיין ופילוסופיה של האדריכלות

בית ויטגנשטיין נחשב לאחת הדוגמאות החשובות ביותר לאינטראקציות בין פילוסופיה לאדריכלות. הבית נבנה על ידי הפילוסוף האוסטרי הנודע לודוויג ויטגנשטיין, והיה נושא למחקר מקיף על הקשר בין מאפייניו הסגנוניים, אישיותו של ויטגנשטיין והפילוסופיה שלו.
ראו גם

פורטל:אדריכלות
לקריאה נוספת > ניתוח פילוסופי של האדריכלות של ויטגנשטיין

Himmelfarb G. "Jeremy Bentham's Haunted House." Victorian Minds. (Knopf, 1968).
Macarthur, D. “Working on Oneself in Philosophy and Architecture: A Perfectionist Reading of the Wittgenstein House.” Architectural Theory Review, vol. 19, no. 2 (2014): 124–140.
Tilghman B.R. "Ludwig Wittgenstein, Architect." Journal of Aesthetics and Art Criticism. Vol. 53 (Fall).
Wijdeveld P. Ludwig Wittgenstein, Architect. (MIT Press, 1994).
Wilson S.J. "The Play of Use and the Use of Play: an Interpretation of Wittgenstein's Comments on Architecture." Architectural Review. 180.1073 (July 1986).
הערות שוליים

↑  Hendrix, John Shannon (1999). "Neoplatonic Philosophy and Roman Baroque Architecture". The European Studies Journal. 16 (1). University of Northern Iowa: 31–60.
1 2  Harries K. (Winter 1987). "Philosophy and the Task of Architecture". Journal of Architectural Education. 40 (2): 29. doi:10.2307/1424928.
1 2 3 4  Martin R. "Architecture's Image Problem. Have We Ever Been Postmodern." Grey Room, No. 22 (Winter, 2006), p. 7.
↑  Jameson F. Postmodernism, or, The Cultural Logic of Late Capitalism. 2003. p. 2.
1 2  Donougho M. The Language of Architecture // Journal of Aesthetic Education, Vol. 21, No. 3 (Autumn, 1987), p. 65.
↑  Jameson F. Postmodernism, or, The Cultural Logic of Late Capitalism. 2003. p. 97.
↑  Lyotard J.-F. Answering the Question: What Is Postmodernism? // Lyotard J.-F. The Postmodern Condition: A Report on Knowledge. 1984. p. 71.
↑  Martin R. Architecture's Image Problem. Have We Ever Been Postmodern // Grey Room, No. 22 (Winter, 2006), pp. 9-11.
↑  Himmelfarb G. "Jeremy Bentham’s Haunted House." Victorian Minds. (Knopf, 1968).
↑  Tilghman B.R. "Ludwig Wittgenstein, Architect." Journal of Aesthetics and Art Criticism. Vol. 53 (Fall)., Wijdeveld P. Ludwig Wittgenstein, Architect. (MIT Press, 1994).
↑  Wilson S.J. "The Play of Use and the Use of Play: an Interpretation of Wittgenstein’s Comments on Architecture." Architectural Review. 180.1073 (July 1986).
↑  Macarthur, David (2014). "Working on Oneself in Philosophy and Architecture: A Perfectionist Reading of the Wittgenstein House". Architectural Theory Review. 19 (2): 124–140. doi:10.1080/13264826.2014.951869.]
| --- | --- |
בקרת זהויות :  NLI: 987007530780805171  LCCN: sh2007101285 
פנאופטיקון. ציור מאת ג'רמי בנת'ם ב-1791.
בית ויטגנשטיין.
פסטורלה אמריקנית

| --- | --- |

 מידע כללי
 מאת:  פיליפ רות
 שפת המקור:  אנגלית
 סוגה:  רומן
 מקום התרחשות:  ניו ג'רזי, ניוארק, ארצות הברית 
 הוצאה
 הוצאה:  הוטון מיפלין הארקורט 
 תאריך הוצאה:  1997
 מספר עמודים:  432
 הוצאה בעברית
 הוצאה:  הוצאת זמורה ביתן
 תאריך:  2002
 תרגום:  דוד שחם
 פרסים
 פרס פוליצר לסיפורת (פיליפ רות, 1998) 
 קישורים חיצוניים
 הספרייה הלאומית:  002218547
 
פסטורלה אמריקנית (באנגלית: American Pastoral), הוא רומן מאת הסופר היהודי-אמריקאי פיליפ רות. במרכז הספר עומדת דמותו של סימור "השוודי" לבוב, יהודי-אמריקאי, שגילם בחייו את התגשמות החלום האמריקני של המעמד הבינוני. אידיליית החיים של לבוב מתוארת על רקע שנות השגשוג של אמריקה לאחר מלחמת העולם השנייה: העוצמה, השאננות והביטחון העצמי בעליונות המוסרית ובצדקת הדרך. לעומת זאת, בחלק השני מתוארת ההתרסקות של לבוב על רקע המבוכה הנוראה של שנות ה-60: המחאה הפוליטית-חברתית, ההסתבכות במלחמת וייטנאם ופשעי המלחמה שנחשפו בה, תחילתו של מיתון כלכלי, מאבק האפרו-אמריקאים לשוויון זכויות, ונדידת התעשייה האמריקנית למזרח הרחוק.
הספר זכה בפרס פוליצר לשנת 1998 ונכלל ברשימת מאה הרומנים הטובים ביותר של מגזין Time. בשנת 2006 הוא נכלל ברשימת המתמודדים על התואר "היצירה הטובה ביותר בספרות האמריקנית ב-25 שנים האחרונות" שערך מוסף הספרות של הניו יורק טיימס.
ב-2016 יצא לאקרנים הסרט "פסטורלה אמריקנית" בו מככבים יואן מקגרגור וג'ניפר קונלי.
עלילה

סיפור המסגרת של הרומן הוא פגישת מחזור של בוגרי תיכון מזדקנים שבה משתתף נתן צוקרמן, דמות המספר, שחוזרת בכמה מספריו האחרים של רות ומשמשת לו מעין אלטר אגו. פגישת המחזור מתרחשת ב-1995, ובמהלכה צוקרמן פוגש את חברו לכיתה ג'רי לבוב. ג'רי מגולל בקצרה את קורות חייו הטראגיות של אחיו הגדול, סימור "השוודי" לבוב, שמהלוויתו הוא מגיע.
הכול התחיל כשמרי, בתו בת ה-16 של סימור, הפעילה פצצה בבית הדואר השכונתי, במחאה על המעורבות האמריקנית במלחמת וייטנאם, והרגה עובר אורח ביש מזל. כתוצאה מכך היא ירדה למחתרת וניתקה את הקשר עם הוריה. חייהם של ההורים אחוזי הטראומה לא שבו עוד למסלולם. המשך הספר מתאר את ניסיונו של צוקרמן לכתוב את סיפור חייו של סימור לבוב מנקודת מבטו של לבוב עצמו. צוקרמן מתבסס על שני מפגשים שהיו לו עם לבוב לפני מותו, ועל קטעי עיתונות בני התקופה שאסף במהלך מחקרו. הסיפור של צוקרמן מסתיים ב-1973, עם חשיפת פרשת ווטרגייט, בשעה שחייהם של כל גיבורי הפרשה מתפרקים לרסיסים.
פרנקו פרארה

| --- | --- |

 לידה:  4 ביולי 1911 פלרמו, איטליה 
 פטירה:  7 בספטמבר 1985 (בגיל 74) פירנצה, איטליה 
 מקום קבורה:  קמפו ורנו 
 מוקד פעילות:  רומא 
 מקום לימודים:  קונסרבטוריון ג'ובאני באטיסטה מרטיני 
 סוגה:  מוזיקה קלאסית 
 שפה מועדפת:  איטלקית 
 פרופיל ב-IMDb
 
פרנקו פרארה (באיטלקית: Franco Ferrara;‏ 4 ביולי 1911 – 6 בספטמבר 1985) היה מנצח ומורה איטלקי.
חייו

פרארה נולד בפאלרמו שבסיציליה. הוא למד נגינה בפסנתר, בכינור ובעוגב והלחנה בקונסרבטוריון של פאלרמו ובהמשך בזה של בולוניה. ראשית הקריירה המוזיקלית שלו הייתה ככנר בבולוניה, ברומא ובפירנצה, עם תזמורת מאג'ו מוזיקלה פיורנטינו, בשנים 1933 עד 1940. הופעת הבכורה שלו בניצוח הייתה בפירנצה ב-1938 ותוך זמן קצר יצא לו מוניטין של מנצח מחונן. מצבו הבריאותי אילץ אותו לחדול מניצוח בקונצרטים פומביים, אם כי המשיך להקליט.
לאחר הפסקת קריירת הניצוח התרכז פרארה בהוראה. הקורסים שלו באקדמיה הלאומית למוזיקה סנטה צ'צ'יליה ברומא נודעו לתהילה וכמותם גם אלה שנתן משנת 1966 באקדמיה למוזיקה בסיינה. סטודנטים מכל רחבי העולם באו לקורסי הניצוח שלו ורבים מהם החלו קריירות מזהירות וזכו לפרסום בינלאומי בעולם המוזיקה. בין תלמידיו הנודעים היו ריקרדו שאיי, אדו דה וארט, אנדרו דייוויס וגבריאל כמורה. בשנים 1974-75 הרצה פרארה על ניצוח גם בתיאטרו קומונאלה די בולוניה.
מחוץ לאיטליה, נהנה פרנקו פרארה מקריירה חובקת עולם. הוא הגיש הרצאות ברדיו ההולנדי בהילברסום (מ-1958 עד 1973), בקונסרבטואר של פריז, ברדיו שווייץ הלוגאנו, בפסטיבל "טיבור וארגה" בסיון. כמו כן עבד בפיליפינים וביפן, לשם בא בהזמנת סייג'י אוזאווה להרצות באקדמיית טוהו בטוקיו, לכבוד הידאו סאיטו, המנצח הנודע שהיה גם מורו של אוזאווה. בארצות הברית לימד פרארה במכון קרטיס למוזיקה בפילדלפיה, בבית ספר ג'וליארד למוזיקה בניו יורק ובמרכז ברקשייר למוזיקה משנת 1975 ואילך.
כ-600 סטודנטים השתתפו בקורסים של פרארה במשך למעלה מ-30 שנה, בהם יורמה פאנולה, מיונג-וון צ'ונג, סר אנדרו דייוויס, רוברטו אבאדו, מאוריציו ארנה, ריקרדו שאיי, ג'אנלואיג'י ג'למטי, מריו למברטו, ריקרדו מוטי, דניאל אורן, אדוארדו אלווארז וגבריאל כמורה, בין השאר.
פרארה נודע גם בניצוח על פסקולי סרטים. הוא ניצח על פרטיטורות מאת נינו רוטה לסרט "הנמר", מריו נאשימבנה ל"בראבא" וטושירו מאיוצומי לסרטו של ג'ון יוסטון "התנ"ך: בראשית", ואחרים.
פרנקו פרארה מת בפירנצה.
הערות שוליים

1 2  ריצ'רד ויגמור, מילון גרוב למוזיקה ומוזיקאים אונליין
| --- | --- |
בקרת זהויות :  NLI: 987007437679205171  PLWABN: 9810569774005606  BNE: XX889641  BnF: cb13893873z (data)  GND: 130866385  ICCU: TO0V632799  ISNI: 0000 0000 8374 4590  LCCN: n85342773  MusicBrainz: 66df6530-1d32-4611-aad7-79482de66621  SUDOC: 164834346  VIAF: 39561662   WorldCat (עם VIAF): 39561662
פצצת ZIP

במחשבים, פצצת ZIP (באנגלית: Zip bomb) היא שיטה לתקיפת מערכות מחשוב המכילות מנגנונים לפתיחת קבצים מכווצים. התקיפה מתבססת על קובץ דחוס בעל נפח קטן, אשר בעת פתיחתו נפרש לקובץ בעל נפח גדול במיוחד. מטרת התקיפה היא להעמיס על המערכת אשר פתחה את הקובץ הדחוס בצורה כה רבה, עד להשבתת המערכת, לכן מתקפה זו מסווגת כהתקפת מניעת שירות (DOS).
שיטה זו מיועדת לפגוע במערכות הפותחות וסורקות קבצים דחוסים, לדוגמה מערכות אנטי-וירוס, Application Gateway מסוגים מסוימים וכן מערכות שונות המאפשרות להעלות אליהן את המידע בצורה דחוסה.
שיטות הדחיסה הפופולריות מאפשרות לדחוס קבצים בגדלים עצומים במספר קילו-בתים נמוך לאין שיעור.
לדוגמה, קובץ טקסט פשוט שיכיל 10,000 תווים זהים (לדוגמה, האות "A") ישקול כמשקל 10,000 תווים בפועל, אך בדחיסה ברמה גבוהה הקובץ ירשם בתור "10000A", כלומר, ייצוג בודד של התו בתוספת מספר המייצג את כמות הופעותיו בקובץ. צורה זו מאפשרת לדחוס קבצים בגודל לא פרופורציונלי ביחס ליכולת ההכלה של המחשב, השרת או התוכנה המותקפים.
השיטה הייתה בשימוש עוד מימי ה-BBS אך מאז מרבית תוכנות האנטי-וירוס יכולות לזהות אם קובץ ZIP הוא פצצת ZIP ולהימנע מפתיחתו. דוגמה מוכרת לפצצת ZIP הייתה הקובץ 42.zip, שגודלו המכווץ היה 42 קילו-בתים בלבד, אך כאשר הוא נפרס הוא הכיל כ-4.5 פטה-בתים לאחר פתיחת הכיווץ - כמות גדולה מדי אפילו למערכות מחשבים של העשור השני של המאה ה-21.
פיק אפ (מוזיקה)

בצד ימין שני פיק אפים בודדים בצד שמאל האמבקר (כפול), על גיטרת פנדר סטראטוקסטר
פיק אפ (מאנגלית: Pickup, בעברית: לקטן) הוא מתמר אשר קולט תנודות מכניות מכלי מיתר, בדרך כלל גיטרה חשמלית, גיטרה בס או כינור חשמלי, וממיר אותם לאותות חשמליים. אותות אלו יכולים לשמש להגברה, הקלטה או שידור. סוג נוסף של לקטן נמצא בזרוע המקול, ומתרגם את תנודות המחט שעוקבת אחרי חריץ התקליט לאותות חשמליים.
סוגי פיק אפים

קיימים מספר סוגי פיק אפים, אשר קולטים את תנודות המיתר בדרכים שונות, כאשר הנפוצה מביניהם מבוססת על מגנטיות. אחרים מבוססים על התכונות הפיאזואלקטריות של המיתר, ואף קיימים פיק אפים אופטיים.
פיק אפ בודד קרוי "סינגל" (Single coil pickup), והוא נפוץ בעיקר בנגינת בלוז, רוק קלאסי וסגנונות דומים.
סוגי פיק אפים > האמבקר

האמבקר (Humbucker) הוא פיק אפ כפול אשר נועד למנוע רעשי הפרעות או המהום (humming) הנקלטים בסליל הפיק אפ כתוצאה של השראה אלקטרומגנטית מרשת החשמל. הדבר מתבצע על ידי שימוש בשני סלילים סמוכים המחוברים יחד חיבור טורי בקיטוב הפוך, דבר המבטל את השפעת ההשראה ומכפיל את תפוקת הפיק אפ. השימוש בתצורה זו של הסלילים גורם להנחתה בצלילים הגבוהים (באנגלית Hum-bucker - מתנגד או מסיר את ההמהום).
סוגי פיק אפים > פיק אפ לגיטרה קלאסית ואקוסטית

בדומה לפיק אפ של גיטרה חשמלית, פיק אפ ייעודי לגיטרות אקוסטיות וקלאסיות קולט שינויים בתנודות  המיתרים או תיבת התהודה, ומתמיר אותם לאותות חשמליים, בדרך כלל באמצעות קדם מגבר לכבל המתחבר בעזרת כבל למגבר חיצוני. משתמשים בפיק אפ פיאזואלקטרי המותקן בתוך תיבת התהודה של הגיטרה, בדרך-כלל בצידו הפנימי של לוח התהודה הקדמי מתחת לחיבור ללמיתרים, או בפיק אפ מגנטי המותקן בדרך-כלל בפתח התהודה.
ההבדל בין פיק אפ לגיטרה חשמלית ואקוסטית הוא שהגיטרה החשמלית נועדה ועוצבה מלכתחילה להגברת קול באמצעות פיק אפ, בעוד שגיטרה אקוסטית עוצבה מלכתחילה להגברת קול אקוסטית באמצעות תיבת התהודה. הגברה חשמלית נאמנה לצליל האקוסטי המקורי בדרך כלל מתבצעת בעזרת מיקרופון המתמיר תנודות קול מן האוויר, בדומה להגברה של זמרה אנושית. ואולם ישנם קשיים המגבילים הגברה של גיטרות אקוסטיות באמצעות מיקרופון בהופעות חיות, בעיקר במשותף עם כלים מוגברים חשמלית הנפוצים במוזיקת הפופ המודרנית. לפיכך מציידים לעיתים גיטרות אקוסטיות וקלאסיות בפיק אפ אקוסטי ייעודי, המתמיר תנודות מגוף הגיטרה עצמה או מן המיתרים. אך באופן טיפוסי, הצליל המוגבר דרך פיק אפ פחות נאמן מהקלטה באמצעות מיקרופון לצליל האקוסטי המקורי של גיטרה אקוסטית או קלאסית.
סימון

רוב הגיטרות החשמליות בעלות יותר מפיק אפ אחד (רובן בעלות שניים או שלושה). מיקום ושילוב הפיק אפים בגיטרה נקרא "קונפיגורציית פיק אפים".
סימון המערך בו הפיק אפים מורכבים מתבצע על ידי "S" לפיק אפ בודד ו־"H" לפיק אפ מסוג האמבקר. הסימון מייצג את הסדר לפיו הפיק אפים נמצאים על גשר הגיטרה - משמאל לימין עבור נגן ימני. קיימת גם האפשרות להתקין פיק אפים מאחורי הגיטרה, אשר מעניקים אופי שונה לצליל.
S-S (פנדר טלקסטר)
S-S-S (פנדר סטראטוקסטר)
S-S-H (Fender Fat Stratocaster)
H-S-H (Superstrats)
פיק אפים אקטיביים ופסיביים

פיק אפים יכולים להיות אקטיביים או פסיביים. פיק אפים אקטיביים מאגדים מעגלים חשמליים על מנת לזהות אותות. פיק אפים אקטיביים דורשים מקור מתח חיצוני (בדרך כלל סוללה של 9 וולט) על מנת לפעול, פילטר אקטיבי ואקולייזר אקטיבי. בפיק אפים אקטיביים נעשה שימוש בעיקר בקרב נגני המטאל והרוק, שכן הם מיועדים לשימוש בדיסטורשן.
פיק אפים פסיביים מורכבים מסליל הכרוך סביב מגנט אשר יכול לחולל אנרגיה פוטנציאלית ללא צורך באנרגיה ממקור חיצוני, והם הנפוצים ביותר. קיימים חילוקי דעות בקרב גיטריסטים וטכנאי הקלטות באשר לסוג הפיק אפ המועדף עליהם.
EMG 81 & EMG 85 – זוג פיק אפים אקטיביים פופולריים
צ'קמרקס

| --- | --- |

 נתונים כלליים
 סוג:  חברה פרטית
 מייסדים:  מתי סימן ועמנואל בן זקן
 תקופת הפעילות:  2006–הווה (כ־18 שנים)
 מיקום המטה:  רמת גן, ישראל
 ענפי תעשייה:  פיתוח תוכנה, אבטחת מידע
 מנכ"ל:  עמנואל בן זקן
 עובדים:  800
  
 www.checkmarx.com
 
צ'קמרקס בע"מ (באנגלית: Checkmarx) היא חברת אבטחת מידע ישראלית, העוסקת בפיתוח תוכנה לאבטחת אפליקציות ולזיהוי ותיקון חולשות אבטחה.
נכון לשנת 2021 מעסיקה החברה כ-800 עובדים, בעלת 1,400 לקוחות ב-27 מדינות ברחבי העולם.
מטה החברה נמצא ברמת גן.
היסטוריה

צ'קמרקס הוקמה בשנת 2006 על ידי מתי סימן ועמנואל בן זקן.
בשנת 2011 גייסה כ-15 מיליון דולר בסבב גיוס ראשוני בהובלת חברת Sales Force וחברת DNP‏.
בשנת 2015 נרכשה החברה על ידי קרן אינסייט פרטנרס, תמורת כ-84 מיליון דולר.
בשנת 2017 רכשה צ'קמרקס את חברת ההדרכה הבריטית קודבשינג (Codebashing) תמורת כ-10 מיליון דולר.
בשנת 2018 רכשה את חברת קסטודלה (Custodela).
בחודש נובמבר 2019 חשפה החברה מספר פגיעויות המשפיעות על מכשירי הטלפון החכם של חברות גוגל וסמסונג ואיפשרו לתוקף להשתלט מרחוק על המכשירים, לצלם תמונות, להקליט שיחות ולזהות את מיקום הטלפון.
בשנת 2020 נרכשה צ'קמרקס על ידי קרן הלמן פרידמן תמורת כ-1.1 מיליארד דולר.
בחודש ינואר 2020 חשפה החברה מספר פגיעויות בתוכנת שואב האבק הרובוטי Trifo Ironpie.
בשנת 2021 רכשה את חברת דסטיקו (Dustico) שמזהה איומים פוטנציאליים על שרשרת האספקה של ארגונים בקוד פתוח.
הערות שוליים

↑  ליאת רון‏, בין אבטחה להבטחה: הפי האוור במשרדי צ'קמרקס, באתר וואלה, 16 ביוני 2022
↑  Insight Partners sells security firm Checkmarx to Hellman & Friedman for $1.15B, TechCrunch (באנגלית אמריקאית)
↑  Dark Reading StaffDark ReadingMarch 16, 2020, Hellman & Friedman Acquires Checkmarx for $1.15B, Dark Reading, ‏2020-03-16 (באנגלית)
↑   ענבל אורפז, קרן אינסייט ונצ'ר פרטנרס משקיעה 84 מיליון דולר בצ'קמרקס הישראלית, באתר TheMarker‏, 25 ביוני 2015
↑  Insight Venture Partners to buy Israeli co Checkmarx - Globes, en.globes.co.il, ‏2015-06-17 (באנגלית)
↑  רפאל קאהאן, Checkmarx הישראלית רוכשת סטארט-אפ בריטי, באתר כלכליסט, 24 ביולי 2017
↑  Checkmarx Acquires Codebashing, Checkmarx.com, ‏2017-07-25 (באנגלית אמריקאית)
↑  Checkmarx Acquires Custodela, Checkmarx.com, ‏2018-11-06 (באנגלית אמריקאית)
↑  Security software provider Checkmarx acquires Custodela, DevOps Online, ‏2018-11-08 (באנגלית אמריקאית)
↑  Davey Winder, Google Confirms Android Camera Security Threat: ‘Hundreds Of Millions’ Of Users Affected, Forbes (באנגלית)
↑  יסמין יבלונקו, ‏הלמן פרידמן האמריקאית רכשה את חברת הסייבר הישראלית צ'קמרקס תמורת למעלה ממיליארד דולר, באתר גלובס, 16 במרץ 2020
↑  3 Israeli cybersecurity firms win Black Unicorn Awards, ISRAEL21c, ‏2019-08-22 (באנגלית אמריקאית)
↑  Michael Novinson, The Biggest 10 Cybersecurity Acquisitions Of 2020 (So Far), CRN, ‏2020-06-24 (באנגלית)
↑  Laura Hautala, Hackers can peep through this smart vacuum's camera, research shows, CNET (באנגלית)
↑  אושרי אלקסלסי, ‏צ'קמרקס רוכשת סטארטאפ ישראלי שמוודא שהקוד הפתוח שלכם נקי, באתר Geektime‏, 5 באוגוסט 2021
צ'קריטה ג'וניורס

מועדון הספורט צ'קריטה ג'וניורס (בספרדית: Club Atletico Chacarita Juniors) הוא מועדון ספורט מהעיר בואנוס איירס, ארגנטינה. המועדון נוסד ב-1 במאי 1906 על ידי קבוצת סוציאליסטים.
הכדורגל הוא הספורט הבולט בו משחק המועדון. בעונה האחרונה הקבוצה שיחקה בליגה השלישית בארגנטינה, ובה סיימה את העונה במקום הראשון באזור A ועלתה לליגה השנייה. הקבוצה שיחקה 60 עונות בליגה הראשונה בארגנטינה, וסיימה מקום ראשון בליגה פעם אחת, ב-1969 (תואר שבו זכו 17 קבוצות לאורך כל השנים).
הקבוצה שיחקה גם בשנות ה-80 בליגה C, ליגת כדורגל לא מקצוענית בכדורגל הארגנטינאי. הקבוצה היריבה למועדון היא מועדון הספורט אטלנטה, והדרבי ביניהם מכונה "הדרבי של ויז'ה קרספו". זהו אחד המפגשים הגדולים בין שתי קבוצות ארגנטינאיות בגלל הקהל הגדול שיש לשתי הקבוצות. היריבות התחילה בשנת 1922 מפני שצ'קריטה הקימה את האצטדיון שלה במרחק של 100 מטר מהאצטדיון של אטלנטה. זה נמשך עד שנת 1930, ובשנת 1945 צ'קריטה העבירה את אצטדיונה מויז'ה קרספו לסאן מרטין, אך היריבות הגדולה נמשכת עד היום. ב-30 בינואר 2011 נפתח לקהל האצטדיון המחודש של צ'קריטה לאחר חמש שנים ושלושה חודשים בהם שופץ ולקבוצה לא היה מגרש ביתי. במשחק ההשקה הקבוצה שיחקה נגד ארחנטינוס ג'וניורס במשחק שהסתיים בתיקו 0-0. באותו משחק היו 19,000 צופים והזמר אל פולאקו הופיע לאחר המשחק. נשיא הקבוצה משנת 2012 עד היום הוא הקטור לופס.
שחקנים בולטים

ארנסטו דוצ'יני
רנאטו ססריני
אנחל בארגס
ניקולאס טאובר
אצטדיון

האצטדיון של צ'קריטה נפתח מחדש ב-30 בינואר 2011, לאחר שנסגר לבניה מחדש (מטעמי בטיחות מושבי העץ הישנים הוחלפו במושבים מודרניים העשויים מבטון) במאי 2008. כחלק מחגיגות הפתיחה, המועדון ארגן משחק ידידות בין צ'קריטה ג'וניורס לבין ארחנטינוס ג'וניורס, שנגמר 0-0. למאורע המיוחד הזה רק 13,260 מושבים היו פנויים. כאשר השיפוץ ייגמר כולו האצטדיון יכיל קהל של עד 35,000 מושבים.
מושל מחוז בואנוס איירס, דניאל סיולי, היה הדמות הראויה לציון הגדולה ביותר באירוע הפתיחה והיה גם האדם אשר חתך את הסרט המציין את פתיחתו הרשמית של האצטדיון. פעולה זו בוצעה מול פסלו של איסאק לופס, מחווה לשוער, ששיחק את המספר הרב ביותר של משחקים במדי המועדון: 343 משחקים, מ-1937 עד 1952. לבסוף הייתה תצוגה צבעונית של זיקוקים אשר סגרו את הטקס בשכונת ויז'ה מאיפו.
האצטדיון החדש הוקם באותו המיקום שבו היה קודמו, בשכונת ויז'ה מאיפו, בפרטידו סן מרטין. המשחק האחרון ששוחק על ידי צ'קריטה ג'וניורס לפני השיפוץ היה ב-21 באוקטובר 2005, במסגרת הפרימרה B נסיונל. יריבתה הייתה קבוצת הכדורגל טיגרה (בעלת יריבות חזקה עם צ'קריטה ג'וניורס). "אל פונבררו" ניצח את טיגרה באותה המשחק 3-0.
קוארי

קוארי (בפורטוגזית: Coari) היא אחת הערים הגדולות במדינת אמזונאס שבברזיל. העיר שוכנת באזור יער האמזונס. האזור משופע בעתודות נפט וגז טבעי. קוארי היא מקום מושבה של דיוקסיה קתולית.
את העיר משרת נמל תעופה הממוקם במרחק 6 ק"מ ממנה. נמל תעופה נוסף ממוקם במרחק 470 ק"מ והוא מופעל על ידי חברת הנפט הממשלתית פטרוברז ומשמש את עובדיה.
פרס המוזיקה האמריקאית לאמן האלטרנטיבי האהוב ביותר

| --- | --- |

משין גאן קלי, הזוכה בפרס לשנת 2021
 מדינה:  ארצות הברית
 הגוף המעניק:  פרס המוזיקה האמריקאית
 תקופת הפרס:  1995–הווה (כ־29 שנים)
 המספר הרב ביותר של זכיות:  לינקין פארק (6)
 המספר הרב ביותר של מועמדויות:  לינקין פארק (8)
 www.theamas.com
פרס המוזיקה האמריקאית לאמן האלטרנטיבי האהוב ביותר מאז 1995. שיאני הזכיות בקטגוריה זו הם לינקין פארק עם 6 זכיות, הם גם האמן המועמד ביותר עם 8 מועמדויות.
שיאני זכיות ומועמדויות > זכיות

6 זכיות: לינקין פארק
2 זכיות: Twenty One Pilots, Imagine Dragons, גרין דיי, פרל ג'אם, רד הוט צ'ילי פפרז, קריד
שיאני זכיות ומועמדויות > מועמדויות

8 מועמדויות: לינקין פארק
5 מועמדויות: Imagine Dragons, גרין דיי
4 מועמדויות: קולדפליי
3 מועמדויות: Twenty One Pilots, פו פייטרס, פרל ג'אם, רד הוט צ'ילי פפרז, לימפ ביזקיט
2 מועמדויות: בילי אייליש, פאניק! אט דה דיסקו, ממפורד אנד סאנז, The Black Keys, סיסטם אוף אה דאון, קריד, בוש, ניין אינץ' ניילז
פיקאטה

| --- | --- |

 
 מאכלים
 סוג:  מנת בקר, מנת עוף, מאכלי דגים 
 מוצא:  איטליה 
 
פיקאטה עוף
פיקאטה (באיטלקית: Piccata), לעיתים מאוית picatta מחוץ לאיטליה, הוא מאכל איטלקי ואיטלקי-אמריקאי של בשר.
מאפיינים

זהו מאכל בשר דק מצופה בקמח, מטוגן במחבת ברוטב של מיץ לימון, חמאה, פטרוזיליה, ולעיתים קרובות צלפים.  במטבח האיטלקי מכינים פיקאטה מבשר עגל (piccata di vitello al limone - "פיקטה עגל בלימון"), בעוד שבמטבח האיטלקי-אמריקאי, חזה עוף נפוץ יותר. מנה דומה, pesce spada con capperi e limone, עשויה מדג חרב לימון וצלפים.
אטימולוגיה

פיקאטה, החלק הפסיבי בעבר של המילה piccare, פירושה מילולית, בשר מתובל או משוטח.
הכנה

הבשר נחתך לפרוסות דקות ומשטחים את הפרוסות לעובי אחיד בעזרת פטיש שניצלים או משטח איטלקי. מתבלים ומטגנים אותן בקמח לפני השחמה בחמאה או בשמן זית.
הרוטב נעשה באמצעות מחבת. מוסיפים מיץ לימון ויין לבן או ציר עוף ומצמצמים. פטרוזיליה קצוצה ולעיתים קרובות צלפים מוספים לרוטב ולפעמים גם שאלוט או שום. לאחר הצמצום מוסיפים חתיכת חמאה לסיום הרוטב. לעיתים קרובות מקשטים את המנה בפרוסות לימון.
בארצות הברית, המאכל מוגש בדרך כלל עם ירק או עמילן כלשהו, כגון פסטה, פולנטה או אורז. באיטליה, פיקאטה עגל היא מנה שנייה (מנה עיקרית) והיא תוגש לאחר מנת הפסטה (או עמילן אחר).
ביפן, פיקאטה עשוי בדרך כלל מבשר חזיר ללא לימון. תחילה מתבלים אותו במלח בישול ובפלפל שחור, אחר כך מצפים אותו בקמח ומטגנים אותו בביצה טרופה, לעיתים קרובות הקמח מעורבב עם פרמזן או גבינה דומה.
גלריה

פיקאטה עגל
דג חרב ברוטב פיקאטה
סטן פיקאטה
לקריאה נוספת

בראצ'ולה
פיציולה
עוף צרפתי
רשימת מנות עוף
רשימת מנות עגל
סלטימבוקה
סקאלופינה
הערות שוליים

↑  "piccata". Treccani Encyclopedia (באיטלקית). נבדק ב-2023-12-08.
↑  "Ricetta Piccata di vitello al limone - RicetteMania". www.RicetteMania.it. נבדק ב-16 בינואר 2018. {{cite web}}:  (עזרה)
↑  Del Conte, Anna (2013). Gastronomy of Italy: Revised Edition. ISBN 978-1862056589.
↑  "Pesce spada con capperi e limone". Academia Barilla - l’arte della gastronomia italiana. נבדק ב-16 בינואר 2018. {{cite web}}:  (עזרה)
↑  Galarza, G. Daniela (12 במאי 2022). "Chicken piccata is saucy, speedy and works with a mushroom swap". {{cite web}}:  (עזרה)
↑  "Quick And Simple Chicken Piccata". Perdue.com. נבדק ב-31 באוקטובר 2017. {{cite news}}:  (עזרה)
צ'ר ואנג

| --- | --- |

 לידה:  14 בספטמבר 1958 (בת 66) טאיפיי, טאיוואן 
 מדינה:  טאיוואן 
 השכלה:  אוניברסיטת קליפורניה בברקלי  The College Preparatory School 
 מעסיק:  HTC, First International Computer, VIA Technologies 
 תפקיד:  יושבת ראש (2007) 
 מפלגה:  קוומינטנג 
 השקפה דתית:  נצרות 
 בן או בת זוג:  Chen Wen-Chi (2003–?) 
 פרסים והוקרה:  Asia's Most Influential Taiwan (2021) 
 
צ'ר ואנג (בפין-יין: Wáng Xuěhóng‏; נולדה ב-15 בספטמבר 1958) היא יזמת ופילנתרופית טאיוואנית. היא המייסדת והיו"ר של חברת HTC, ושל חברת VIA Technologies, ונחשבת לאחת מהנשים המצליחות ביותר בעולם הטכנולוגיה.